Un nou caz de infectare cu Covid 19 a fost confirmat în această seară. Este al 13- lea caz de infecție cu noul coronavirus la nivel național.

Este vorba despre un bărbat de 72 ani, din Galați care a venit din Lombardia in data de 29 februarie. În data de 6 martie, bărbatul a dezvoltat simptomatologie conformă cu definiția de caz COVID 19.

În acest context, in data de 6 martie a fost transportat cu izoleta, din locul în care se afla în autoizolare, la Spitalul județean Galați, secția de boli infecțioase unde se afla în prezent internat.

Doar astăzi, au mai fost confirmate alte trei cazuri, printre care și primul caz din Capitală. Celelalte două, în Timișoara și Hunedoara.